**Hunter Group** er et norsk børsnotert investeringsselskap. I 2018 kjøpte selskapet 8 VLCC’er fra DSME i Korea. Skipene var alle utstyrt med eksosrensesystemer (scrubbere) fra Wartsila. Hunter sto selv for byggeoppfølgingen av skipene og senere også driften. Skipene ble senere solgt med gevinst. Det siste skipet ble overlevert sin nye eier i desember 2022. I desember 2023 annonserte selskapet at de hadde leid inn en VLCC på et tre års leiekontrakt til en rate på USD 52,500 per dag.

Ledelse
-------

I mai 2018 ble Erik Frydendal ansatt som administrerende direktør i Hunter Group.

 Morten Eivindssøn Astrup er styreleder[]; han overtok styreledervervet etter Henrik Christensen.

Flåte
-----

Hunter Group eier (igjennom datterselskapet Hunter Tankers) syv VLCCer, alle i 300 000-dødvekttonnsklassen:

* «Hunter Atla»
* «Hunter Saga»
* «Hunter Laga»
* «Hunter Freya»
* «Hunter Disen»
* «Hunter Idun»
* «Hunter Frigg»

Flåten er bygget hos Daewoo i Sør-Korea i perioden 2018–2020. Alle Hunter Groups skip har montert renseutstyr for svovelutslipp (såkalte scrubbere), slik at de møter utslippskravene kjent som IMO 2020. Det at flåten består av nye skip med scrubbere er et av de sentrale punktene i selskapets forretningidé, siden skipene da kan benytte langt billigere drivstoff enn eldre tankskip.

Flaggstat for alle skipene er Marshalløyene.

Historie
--------

Hunter Group er en videreføring av selskapet **Badger Explorer ASA**, et norsk oljeserviceselskap som utviklet metoder for effektivisering av leting etter og kartlegging av olje- og gassforekomster. Badger Explorer ble notert på Oslo Axess i 2007, og hadde da tickeren *BXPL*.

Badger Explorer hadde et verktøy med samme navn, «Badger Explorer», som boret seg ned og befestet seg i havbunnen. Et stort antall sensorer var festet på verktøyet for å måle og registrere nødvendig informasjon. Metoden skulle gi «en betydelig lavere risiko, kostnad og grad av kompleksitet i forhold til å operere en dyr borerigg».

Selskapet skiftet navn til Hunter Group mens det fortsatt var et oljeserviceselskap. I februar 2018 meldte Hunter Group at de skulle overta alle aksjene i Ståle Kyllingstads selskap IKM Subsea & Technology, noe som gjorde at Kyllingstad ville bli Hunter Groups største aksjonær. Dette førte til at investoren Arne Fredly kom med et «motbud», og han lykkes da med å blokkere Hunter Groups oppkjøp av Kyllingstads selskap. Fredly endte opp som Hunter Groups største eier.

Med på kjøpet fikk Fredly det lille oljeteknologiselskapet Dwellop, men dette ble snart solgt til Dwellops grunnleggere. I april 2018 gikk Hunter Group over til å bli et tankrederi da Fredly la inn bestilling på fire tankskip (VLCCer) og opsjon på tre til. Hele avtalen hadde en verdi på totalt fem milliarder kroner. Sommeren 2020 ble de to siste av skipene levert og satt i drift, slik at alle syv VLCCer da var operative.

Referanser
----------

1. ↑  «NewsWeb». *newsweb.oslobors.no*. Besøkt 19. mars 2024.
2. ↑  «Fredlys Hunter selger skipene for 3,8 milliarder kroner». *e24.no*. 24. juni 2022. Besøkt 19. mars 2024.
3. ↑  «Finansavisen: Hunter rekrutterer duo - Toppsjef og driftsdirektør ansatt:». Besøkt 19. mars 2024.
4. ↑  «Hunter rekrutterer duo». Finansavisen. 3. mai 2018. Besøkt 4. oktober 2020. «Styret i Hunter Group har ansatt Erik A.S. Frydendal som administrerende direktør/finansdirektør, går det frem av en børsmelding.Frydendal har over 20 års erfaring fra kapitalmarkedene, senest som partner Fearnley Securities.Samtidig har Sujoy K. Seal akseptert stillingen som driftsdirektør (COO) i Hunter Group.»
5. ↑  
«Christensen tar styring i Hunter Group». Finansavisen. 4. april 2018. Besøkt 4. oktober 2020. «Apollo Asset Ltd. har i forkant av morgendagens ekstraordinære generalforsamling foreslått Henrik Christensen som ny styreleder i Hunter Group, går det frem av en børsmelding.Samtidig blir Kristin Hellebust og Arne Fredly foreslått som styremedlemmer.»
6. ↑  «Hunter leier ut skip til rekordrate». Finansavisen. 29. november 2019. Besøkt 3. oktober 2020.
7. ↑  «Fredly: - Alle pengene skal tilbake til aksjonærene». Finansavisen. 1. desember 2019. Besøkt 3. oktober 2020.
8. 1 2  «Arne Fredly handler tankskip for fem milliarder: – Folk spør seg sikkert hvorfor jeg gjør akkurat dette nå»Betalt abonnement kreves. Dagens Næringsliv. 10. april 2018. Besøkt 3. oktober 2020.
9. ↑  «Analytiker: IMO 2020 vil løfte tankaksjene enda høyere i år». E24. 17. januar 2020. Besøkt 4. oktober 2020.
10. ↑  «Financial engineering drives VLCC newbuilding project». Riviera Maritime Media. Arkivert fra originalen 3. oktober 2020. Besøkt 3. oktober 2020.
11. ↑  OTC – nyheter for Badger Explorer ASA
12. 1 2  «Hunter Group fikk låneavtale med Arne Fredly: - Det ville ikke vært mulig å oppnå så bra vilkår med noen banker». Dagens Næringsliv. 2. mai 2019. Besøkt 3. oktober 2020.
13. ↑  «Hunter Group ASA - Second Quarter Results 2020». Oslo Børs. 27. august 2020. Besøkt 3. oktober 2020.
14. «Tankfesten fortsetter for John Fredriksen og Arne Fredly». Dagens Næringsliv. 8. oktober 2019. Besøkt 3. oktober 2020.
15. «Hunter Group». E24. Besøkt 3. oktober 2020.

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |